เรื่องร้องเรียน: จากการร้องเรียนข้างบ้านเรื่องเสียงดังยามวิกาลไปแล้ว อยากให้หน่วยงานที่เกี่ยวข้องตรวจสอบถึงความเหมาะสมในการตั้งอาคารเพื่อประกอบกิจการส่งออก หรือ โกดังแพคสินค้า ว่าเหมาะสมหรือไม่ เพราะว่านี่คือพื้นที่ที่ผู้คนใช้อยู่อาศัยเป็นหลัก ไม่สมควรต่อการตั้งกิจการเช่นนี้อย่างยิ่ง แม้ว่าจะปรับปรุงอาคารเพื่อป้องกันไม่ให้เสียงเล็ดลอดเพียงใด ก็ไม่มีวันดีขึ้น เพราะ  1.ต่อให้ไม่ทำกิจกรรมภายในอาคาร ก็สามารถทำด้านนอกอาคารได้อยู่ดี ซึ่งมีผลกระทบต่อเพื่อนบ้านไม่ต่างกัน 2.เสียงสะเทือน แรงกระแทกจากการขนสินค้า เสียงแสบแก้วหูจากการลากสิ่งของ เหล่านี้จะแก้อย่างไร  3.เนื่องจากอาคารที่ผู้ประกอบกิจการนี้เช่า เคยถูกทิ้งร้างมาเป็นเวลานาน ไม่เคยได้รับการดูแลจนกระทั่งต้นปี 2566 ที่มีผู้เช่ามาประกอบกิจการโกดัง จึงมีความเป็นไปได้สูงที่อาคารจะเสื่อมสภาพจากภายใน ผนังไม่แข็งแรง เป็นต้น
การดำเนินการของเจ้าหน้าที่: สำนักงานเขตคลองเตยโดยฝ่ายโยธาได้เข้าตรวจสอบเมื่อวันที่ 12 ต.ค. 66 เวลาประมาณ 14:30 น. ตรวจอาคารหลังดังกล่าวไม่เข้าข่ายอาคารควบคุมการใช้ และได้เชิญผู้ร้องเข้ามาพูดคุยด้วยวาจาที่อาคารดังกล่าวด้วย ผู้ร้องได้แจ้งว่าที่ร้องเรียนเกิดจากเสียงเทปกาวที่ดึงปิดกล่องวัสดุ ทางเจ้าของอาคารได้รับปากจะดำเนินการแก้ไขเพื่อไม่ให้กระทบกับผู้ร้องโดยเร็ว ฝ่ายโยธาขออนุญาติกดเสร็จสิ้นเรื่องร้องเรียนดังกล่าวครับ
ความเห็นของผู้แจ้ง: ขอขอบคุณเจ้าหน้าที่ ที่เข้ามาดำเนินการเจรจาแก้ไขปัญหาให้ครับ จากปัญหาที่ผมได้รับ อยากให้ทางหน่วยงานที่เกี่ยวข้องลองนำเรื่องเกี่ยวกับการจัดการผังเมือง การแบ่งจัดโซนนิ่งต่าง ๆ ไปพิจารณาดูครับ ว่าอนาคตข้างหน้า อีก 50 ปี อีก 100 ปี ข้างหน้า ทางกรุงเทพฯ จะสามารถจัดแบ่งพื้นที่ให้มีอารยะเหมือนกับประเทศชั้นนำได้หรือไม่
พื้นที่: แขวงพระโขนง เขตคลองเตย กรุงเทพมหานคร